KVIETIMAS Į RINKOS KONSULTACIJĄ
DĖL LABORATORINĖS ANALIZĖS ĮRANGOS PIRKIMO


[bookmark: _Hlk199997404]Lietuvos Respublikos aplinkos ministerijos Aplinkos projektų valdymo agentūra (toliau – Įgaliotoji organizacija) numato vykdyti  Laboratorinės analizės įrangos (toliau – Prekės) pirkimą.
Atsižvelgiant į tai ir siekiant tinkamai bei kokybiškai pasirengti pirkimui, kviečiame galimus rinkos dalyvius ir ekspertus į rinkos konsultaciją. Rinkos konsultacija vykdoma vadovaujantis LR Viešųjų pirkimų įstatymo 27 straipsnio nuostatomis. Rinkos dalyviai ar ekspertai, turintys patirtį ir kompetencijas tokių Prekių gamyboje, eksploatavime ar pardavimuose, kviečiami pateikti savo siūlymus/pastebėjimus/rekomendacijas ir atsakymus į pridedamame klausimyne pateiktus klausimus. Reikalavimai Prekei nurodyti pridedamame Priede Nr.1 „Laboratorinės analizės įranga“. Pirkimas bus skaidomas į dvi dalis ir tiekėjai galės pasiūlymus teikti tiek vienai kuriai nors daliai, tiek abiems.
Tiekėjų pateikti atsakymai nebus laikytini pasiūlymu ir bus naudojami tik siekiant tinkamai pasirengti būsimam pirkimui. Rinkos konsultacija skelbiama iki pirkimo pradžios. Rinkos konsultacijos paskirtis – pasirengti pirkimui ir iki pirkimo pradžios informuoti rinkos dalyvius bei kitus suinteresuotus asmenis apie ketinamą ateityje vykdyti pirkimą ir sudaryti sąlygas rinkos dalyviams ir kitiems suinteresuotiems asmenims pateikti klausimus, pastebėjimus. 
Rinkos konsultacija nėra skelbimas apie pirkimą ar išankstinis skelbimas apie pirkimą. Šios rinkos konsultacijos paskelbimu dalyviai nėra kviečiami varžytis dėl pirkimo sutarties. Dalyvavimas rinkos konsultacijoje yra neatlygintinas, nesuteikiantis pirmenybinio statuso dalyvaujant pirkime. Jokios išlaidos dalyviams neatlyginamos, kompensacijos nemokamos, dalyvavimas rinkos konsultacijoje neturi įtakos ir nesuteikia dalyviui prioriteto/pirmenybės viešiesiems pirkimams, kurie bus vykdomi ateityje, ar jų rezultatams. Vadovaujantis LR Viešųjų pirkimų įstatymo 27 str. 3 ir 4 d., rinkos konsultacijos dalyviai, nepažeidžiant visų pirkime dalyvaujančių teisių ir konkurencijos, nepraranda teisės dalyvauti pirkimuose.

Rinkos konsultacija vykdoma Centrinės viešųjų pirkimų informacinės sistemos priemonėmis (CVP IS). Savo siūlymus/pastebėjimus/rekomendacijas ir atsakymus į klausimyne pateiktus klausimus rinkos dalyviai turi pateikti CVP IS susirašinėjimo priemonių pagalba iki 2025-09-08  10.00 val. Įgaliotoji organizacija prašo teikti konkrečius siūlymus ir rekomendacijas, pateikiant savo siūlymų pagrindimą bei nurodant, kokia pateikta informacija yra konfidenciali (jeigu tokia yra).

Įgaliotoji organizacija, gavusi siūlymus/pastebėjimus/rekomendacijas ir atsakymus į klausimyne pateiktus klausimus, juos išnagrinės, įvertins jų svarbą bei atitiktį Perkančiosios organizacijos  poreikiams ir atsižvelgs inicijuodama pirkimą. Tuo pačiu atkreipiame dėmesį, kad Įgaliotoji organizacija nėra įpareigota rinkos konsultacijų metu gauta informacija (konsultacijomis) pasinaudoti bei jomis pasiremti pirkime.
Apibendrinti konsultacijos rezultatai (rinkos dalyvių siūlymai/pastebėjimai/rekomendacijos, nenurodant konsultacijas suteikusio subjekto) ir Įgaliotosios organizacijos priimti sprendimai bus paviešinti CVP IS prie rinkos konsultacijos dokumentų ne vėliau kaip iki pirkimo pradžios. 




RINKOS DALYVIŲ KONSULTACIJOS KLAUSIMYNAS
DĖL PIRKIMO OBJEKTO
	Eil. Nr.
	Klausimas
	Rinkos konsultacijos dalyvio atsakymas ir (ar) siūlymai

	1. 
	Ar Laboratorinės analizės įrangos techninės specifikacijos projektai 1 ir 2 pirkimo objekto dalims yra išsamūs, konkretūs ir aiškūs? 
Jeigu ne, nurodykite, kurios vietos neišsamios, nekonkrečios, neaiškios ir reikalaujančios tikslinti/papildyti/atsisakyti? 
Prašome pateikti argumentuotas pastabas ir savo pasiūlymus šių dokumentų papildymui.
	

	2. 
	Ar reikalavimai Prekėms ir jų funkciniams parametrams yra aiškūs, išsamūs ir įgyvendinami? 
Jeigu ne, nurodykite, kurios reikalavimus, kurie yra neišsamūs, nekonkretūs, neaiškūs ir reikalaujantys tikslinti/papildyti/atsisakyti? 
Prašome pateikti argumentuotas pastabas ir savo pasiūlymus šių dokumentų papildymui.
	

	3. 
	Ar techninės specifikacijos projekto reikalavimai neriboja konkurencijos? 
Jeigu taip, nurodykite, kurie reikalavimai  nepagrįsti ar ribojantys konkurenciją? 
Prašome pateikti argumentuotas pastabas ir savo pasiūlymus šių dokumentų papildymui.
	

	4. 
	Kokius reikalavimus  ir sąlygas papildomai siūlytumėte įtraukti į techninę specifikaciją?
	

	5. 
	Ar techninėje specifikacijoje nurodytas Prekių pristatymo terminas, Jūsų nuomone, yra tinkamas ir įgyvendinamas (per ilgas, per trumpas)?
Jei ne, koks Jūsų manymu būtų pakankamas terminas ir kodėl?
	

	6. 
	Ar yra dar kitų pirkimo objekto ypatybių/ savybių/ parametrų, kurias turime žinoti įsigyjant Prekes?
	

	7. 
	Ar tokios prekės pagal galiojančią ES teisę yra privalomos sertifikuoti arba kitaip dokumentuoti?
	

	8. 
	Kokie dokumentai, pagrindžiantys prekių kokybę ir atitikimą teisės aktų reikalavimams, paprastai teikiami su panašiomis prekėmis?
	

	9. 
	Kiti siūlymai ir pastebėjimai

